钦定古今图书集成/明伦汇编/人事典/第028卷
## 钦定古今图书集成/明伦汇编/人事典/第028卷

| 钦定古今图书集成 明伦汇编 第二十八卷 |

| |

第二十八卷目录

形貌部杂录

形貌部外编

形影部艺文一

影赋　　　　　　　　　　　唐谢偃

罔两赋　　　　　　　　　　　李澥

前题　　　　　　　　　　　　石镇

前题　　　　　　　　　　　　蒋至

前题　　　　　　　　　　　　包佶

前题　　　　　　　　　　　　孙蓥

罔两问影赋〈有序〉　　　　牛应贞

影问　　　　　　　　　　　　陈斌

形影部艺文二〈诗〉

形影神〈三首〉　　　　　　晋陶潜

和形影神三首陶苏皆言日月灯影余兼言水

镜影　　　　　　　　　　明唐时升

形影部纪事

形影部杂录

形影部外编

形声部汇考

礼记〈玉藻〉

形声部艺文一

声赋　　　　　　　　　　　宋张咏

形声部艺文二〈诗〉

声　　　　　　　　　　　　唐崔涂

形声部纪事

形声部杂录

人事典第二十八卷

《易经履》六三：“眇能视，跛能履。”〈又〉《象》曰：“眇能视”，不足以
有明也。“跛能履”，不足以有行也。

《睽》：六三：见舆曳，其牛掣，其人天且劓，无初有终。按：程
传，天，髡首也；劓，截鼻也。天而又劓，言重伤也。

《夬》：九三，壮干頄有凶。按《本义》：頄，颧也。九三当决之时，
以刚而过乎中，是欲决小人，而刚壮见于面目也。
《诗经郑风》：“子之丰兮。”按：注：“丰，丰满也。”〈又〉子之昌兮按
《注》：“昌，盛壮貌。”

有美一人，清扬婉兮。〈又〉有美一人，婉如清扬。按《注》眉
目之间，婉然美也。

《齐风卢令令》，其人美且仁。〈又〉卢重环，其人美且鬈，按
《注》“鬈，须鬓好貌。”〈又〉卢重鋂，其人美且偲。按《注》，偲，多须
之貌。

猗嗟昌兮，颀而长兮。抑若扬兮，美目扬兮。按《传》：“昌，盛
也。”颀，长貌。抑，美色。扬广。扬，美目。扬，好目扬眉也。〈正义〉扬
是颡之别名，抑为扬之貌，颡贵阔，故言广。扬美目，扬
目扬俱美也，欲辨扬是眉，故省其文，言好目扬眉，眉
毛扬起，故名眉为扬。按《朱注》：“抑而若扬，美之盛也。扬，
目之动也。”〈又〉猗嗟名兮，美目清兮。按传“目上为名，目
下为清。”《正义》曰：“《释训》云：‘猗嗟名兮，目上为名’。”孙炎云：
“‘目上平博’。郭璞曰：‘眉眼之间。《尔雅》既释如此，‘清’又与
目共文。名既目上，则清为目下’。”按：朱注“名，言其威仪
技艺之可名也。清，目清明也。”〈又〉猗嗟娈兮，清扬婉兮。
按《传》，“娈，壮好貌。婉，好眉目也。”按朱注：“娈，好貌。清目之
美也。扬，眉之美也。”婉，亦好貌。

《秦风》：“颜如渥丹，其君也哉。”按《笺》：渥，厚渍也。颜色如厚
渍之丹，言赤而泽。其君也哉，仪貌尊严也。

《陈风·东门》篇：“视尔如荍。”按注：言视尔颜色之美，如芘
芣之华也。

《月出》篇：“月出皎兮，佼人僚兮。”按注：“佼人，美人也；僚，好
貌。”〈又〉月出皓兮，佼人懰兮。按《注》：“懰，好貌。”〈又〉月出照兮，
佼人燎兮。按《注》“燎，明也。”

《泽陂》篇：“有美一人，硕大且卷。”按注：“卷，鬓发之美也。”〈又〉
有美一人田，硕大且俨。按《注》俨，矜庄貌。

《桧风·素冠》篇：“棘人栾栾兮。”按：注：“栾栾，瘠貌。”

《曹风·候人》篇：“婉兮娈兮，季女斯饥。”按注：“婉，少貌；娈，好
貌。”

《大雅抑七章》：“辑柔尔颜。”按注：“辑，和也。”

《烝民章》仲山甫之德，柔嘉维则，令仪令色。按注：“仪，威
仪也。色，颜色也。”

《周颂振鹭》篇：“振鹭于飞，于彼西雝。我客戾止，亦有斯
容。”按《注》：此二王之后来助祭之诗。言鹭飞于西雝之
水，而我客来助祭者，其容貌修整，亦如鹭之洁白也《礼记曲礼》：“将即席，容毋怍。”〈又〉执尔颜，正尔容。〈又〉毋侧
听，毋淫视毋怠荒，游毋倨，立毋跛，坐毋箕，寝毋伏。〈又〉
父母有疾，《饮酒不至变貌》。〈又〉居丧之礼，毁瘠不形。按
《疏》：居丧许羸瘦，不许骨露，见骨为形之主，故谓骨为
形。〈又〉临丧则必有哀色，介胄则有不可犯之色。故君
子戒慎，不失色于人。

《表记》：君子不失足于人，不失色于人，是故君子貌足
畏也，色足惮也。按：注不失足于人，故貌足畏；不失色
于人，故色足惮。〈又〉圣人之制行也，容貌以文之，衣服
以移之。是故君子服其服，则文以君子之容；“有其容”，
则文以君子之辞。是故君子耻服其服而无其容，耻
有其容而无其辞。〈又〉“君子不以色亲人”，情疏而貌亲，
在小人则穿窬之盗也。

问：“《丧》悲哀在中，故形变于外。”

《古谚》：“妍皮不裹痴骨。”

白璧不可为，冶容多后福。

《庄子骈拇》篇：“骈拇枝指，出乎性哉？而侈于德；附赘县
疣，出乎形哉？而侈于性；多方乎仁义而用之者，列于
五藏哉？而非道德之正也。是故骈于足者，连无用之
肉也；枝于手者，树无用之指也。多方骈枝于五藏之
情者，淫僻于仁义之行，而多方于聪明之用也。是故
骈于明者，乱五色，淫文章，青黄黼黻之煌煌，非乎而”
离、朱是已。“多于聪”者，乱五声，淫六律，金石丝竹黄钟
大吕之声非乎？而师旷是已。“枝于仁”者，擢德塞性以
收名声，使天下簧鼓以奉不及之法非乎？而曾、史是
已。“骈于辩”者，累瓦结绳窜句游心于坚白同异之间，
而敝跬誉无用之言非乎？而杨、墨是已。故此皆《多骈》
旁枝之道，非天下之至正也。彼正正者不失其性命
之情，故合者不为骈，而枝者不为跂，长者不为有馀，
短者不为不足。是故凫胫虽短，续之则忧；鹤胫虽长，
断之则悲。故性长非所断，性短非所续，无所去忧也。
意仁义，其非人情乎？彼仁义何其多忧也。且夫骈于
拇者，决之则泣；枝于手者，龁之则啼。二者或有馀于
数，或不足于数，其于忧一也。

《尸子》：禹长颈乌喙，面目颜色亦恶矣，天下独贤之。
《史记留侯世家》：太史公曰：高祖谓运筹策帷帐之中，
决胜千里外，吾不如子房。余以为其人计魁梧奇伟。
至见其图，状貌如妇人好女。盖孔子曰：“以貌取人，失
之子羽。”留侯亦云。

《淮南子修务训》：“尧眉八彩，九窍通洞，而公正无私，一
言而万民齐。舜二瞳子，是谓重明，作事成法，出言成
章。禹耳参漏，是谓大通，兴利除害，疏河决江。文王四
乳，是谓大仁。天下所归，百姓所亲。皋陶马喙，是谓至
信，决狱明白，察于人情。”

“曼颊皓齿，形夸骨佳”，不待脂粉芳泽，而性可悦者，西
施、《阳文》也。“《哆𠯠》《籧蒢》《戚施》”，虽粉白黛黑，勿能为
美者。嫫母，仳倠也。

《论衡齐世篇》：“语称，上世之人，侗长佼好，坚彊老寿，百
岁左右；下世之人，短小陋丑，夭折早死。何则？上世和
气纯渥，婚姻以时，人民禀善气而生，生又不伤，骨节
坚定，故长大老寿，状貌美好。下世反此，故短小夭折，
形面丑恶。”

《说文》：“晰，人色白也。”皤，老人色也。

《抱朴子清鉴》篇：“貌望丰伟者不必贤，形器尪瘁者不
必愚，咆哮者不必勇，淳淡者不必怯。”

《发蒙记》：“丑男鬷蔑，丑女离春。”

梁元帝《与鲍泉书》云：“面如冠玉，还疑木偶；须似猬毛，
徒劳绕喙。”

《续博物志》：“禹长九尺九寸，汤长九尺，孔子长十尺，文
王长十尺，伍子胥长一丈，眉间一尺，韩王信八尺九
寸，金日䃅八尺二寸，东方朔九尺三寸。王莽时，奇士
巨无霸，长一丈，大十围，本出于蓬莱。魏咸熙大人见
襄武长二丈，脚迹三尺二寸。”苻健皇始四年，有长人
身长五丈，是月霖雨河渭，泛滥中流，得大屐一只，长
七尺三寸，屐指长尺馀。

《汉武故事》：东郡送一短人，长七寸，曰巨灵。光武时，颍
川张仲师长二寸。东方朔曰：“西北荒中有小人，长七
寸，朱衣元冠。鹤国男女皆长七寸，海鹄吞之，腹中不
死。”

“尧若腊，舜若腒”，桀纣之君，垂腴尺馀。

《酉阳杂俎》：饮酒者，肝气微则面青，心气微则面赤也。
脉勇怒而面青，骨勇怒而面白，血勇怒而面赤。
今人谓丑为貌寝，误矣。《魏志》曰：“刘表以王粲貌侵体
通侻，不甚重之。”一云：貌侵体通侻，甚重之。注云：“侵貌
不足也。”

《北梦琐言》：“唐十军军容使开府严遵美门客杨寅，善
袁许之术，于京城西畿逢一李生，亦唐之疏属，隆准
龙颜，垂手过膝。杨生异之，说于中尉，由是暗以资遗
之意，其必至非常。黄寇犯阙，僖宗幸蜀，李生为士民
挟持入京，升含元殿，不逾浃旬，寻亦遇害。岂大人之

徐州，而游于三蜀，词辩敏捷，粗有文章。因栖阳平，化
为妖人扶持，上有紫气，乃聚众将举而败。妖辈星散，
而暠罹其祸焉。其适长裕者，临邛之大儒也，与暠相
善，不信暠之造妖，良由躯干国姓，为群凶所凭，所以
多事之秋，灭迹匿端，无为绿林之嚆矢也。

《归田录》：世言闽人多短小而长大者必为贵人。章郇
公身既长大而语声如钟，岂出其类者是为异人乎？
其为相务以厚重，镇止浮竞，时人称其德量。

《希通录》：《荀子》：“仲尼之状如蒙倛。”韩退之注：“四目为方
相，两目为倛。”杨倞注：“倛，蒙茸。”按《子虚赋》：“蒙公先驱。”《慎
子》云：“毛嫱西施，天下之至姣也，衣之以皮倛，则见之
者皆走也。”若是则蒙、倛为二物。倛音欺，《韵略》无此字，
有“魌”字类，杨倞说非。

《缃素杂记》：《史记·武安侯列传》云：“武安者貌侵。”韦昭注
云：“侵音寝，短小也。”又云：“丑恶也。”又《汉本传》云：“蚡为人
貌侵。”服虔注云：“侵，短小也。”韦昭则以“侵”为寝，服虔止
读如本字，皆有短小之义，而颜师古并无注释。余谓
当以“侵”为正。案《酉阳杂俎》云：“今人谓丑为貌侵”，误也。
《魏志》曰：“刘表以王粲貌侵而体弱”，通侻不甚重也。一
云：貌侵而体弱。注云：貌侵，不足也。又云：貌寝，谓貌负
其实也。通侻者，简易也。侻，他活切。《玉篇》云：轻也。《晋书》
载左思貌寝，口讷而词藻庄丽。《唐书》载欧阳询貌寝
侻，敬羽貌寝甚。又《南史》云：“王筠状貌寝小。”《北史邢逊
传》云：“祖效貌寝，有风尚。”《倦游录》载终慎思“风貌寝陋”，
皆以侵为寝，盖循袭之误也。或云侵当作“寝。”

《懒真子》：仆为夏县令，寄居司马文季朴家，出藏先圣
画像示仆，传云王摩诘笔也。仆因令善工摹之，眼中
神彩，殊不相类，使人意不满。画像上长下短，其背微
偻，以传考之，想当然耳。《庄子》载老莱弟子出薪，遇仲
尼，反以告曰：“有人于此，修上而趋下，末偻而后耳，视
若营四海。”注云：“长上而促下，耳却近后而上偻。”末偻，
谓背微曲也，然此皆可画。若夫“视若营四海”，乃圣人
忧天下之容，非摩诘不能作。

《孔氏杂说》：相之不可凭也。《南史》：庾敻家富于财，食必
列鼎，其状貌丰美，颐颊开张，人皆谓必为方伯。及魏
克江陵，敻以饿死。时又有水军都督褚蕴，面甚尖危，
从理入口，竟保衣食而终。唐柳浑十馀岁，有巫告曰：
“儿相夭且贱，出家可免死。”浑不从，仕至宰相。魏朱建
平善相锺繇，以为唐举、许负，何以复加。然相王肃，年
逾七十，位至三公。肃六十二终于中领军耳。史氏以
为蹉跌。吾以为相不可凭也。

《西溪丛语》：《墨子》云：“楚灵王好细腰，故其臣皆三饭为
节，胁息然后带，缘墙然后起。”《韩非子》云：“楚庄王好细
腰，一国皆有饥色。”刘禹锡《踏歌行》云：“为是襄王故宫
地，至今犹自细腰多。”未知孰是？

杜甫《赠韦十六评事》：“子虽躯干小”，《晋书载记》：“刘曜时，
壮士陈安战死垄上，歌曰：‘垄上健儿有陈安，躯干虽
小腹常宽’。”

《挥麈前录》：本朝及五代以来，吏部给初出身官付身，
不惟著岁数，兼说形貌。如云“长身品，紫棠色，有髭须，
大眼目有若干痕记”，或云“短小无髭，眼小，面瘢痕”之
类，以防伪冒。至元丰改官制，始除之。靖康之乱，衣冠
南渡，承袭伪冒，盗名字者多矣，不可稽考，乃知旧制
不为无意也。

《梦溪笔谈》：“世人画韩退之，小面而美髯，著纱帽，此乃
江南韩熙载耳。尚有当时所画”，题志甚明。熙载谥文
靖，江南人谓之韩文公，因此遂谬以为退之。退之肥
而寡髯，元丰中，以退之从享文宣王庙，郡县所画者
是熙载，后世不复可辨，退之遂为熙载矣。

《闻见后录》：予旧于滍城孔宁极家见孔戣《私纪》一编，
有云：“退之丰肥喜睡，每来吴家，必命枕簟。”近潮阳刘
方明摹唐本退之像来，信如戣之记。益知世所传好
须髯，果韩熙载也。

《石林燕语》：“王右丞正仲口吃，遇奏对则如流。欧阳文
忠近视常时读书甚艰，惟使人读而听之。在政府数
年，每进文字，亦如常人，不以异贵人，真自有相也。”余
为郎官时，尝遇视朔过殿，有御史为巡使者，法当独
立于殿庭之南，北向，以察百官失仪。其人久在学校，
素矜眘，无疾，始引就位，辄无故仆地，既掖而起又仆，
如是者三。上遥望，以为疾作，亟命卫士数人扶出。逮
至殿门，步行如常。问之，曰：“自不能晓，但觉足弱耳。”其
人官后亦不显，亦其相然也。

“《鉴戒录》：《前史》称腰带十围者甚众。近者《北史》又云：‘庾
信身长八尺，腰带十围。围者，环绕之义。古制以围三
径一，即一围者三尺也，岂长八尺之人而系三十尺
之腰带乎？甚非其理。此围盖取两手大指、头指相合
为一围，即今谓之一搦是也。大凡中形之人，腰不过
六尺七尺，今一小围是一尺，则身八尺，腰带一丈，得
其宜矣’。”又沈存中《笔谈》云：“杜甫《武侯庙柏》诗：‘霜姿溜
雨四十围，黛色参天二千尺’。”四十围乃是径七尺，无乃太细长乎？余谓存中善《九章》筭法，独于此为误，何
也？四十围，若以古制论之，当有百二十尺。围有百二
十尺，即径四十尺矣，安得云七尺也？若以人两手大
指、头指相合为一围，则一围是一小尺，即径一丈三
尺三寸，又安得云七尺也？武侯庙柏，当从古制为定，
则径四十尺，其长二千尺又宜矣，岂得以太细长讥
之乎？老杜号为诗史，何肯妄为云云也！存中又云：“防
风氏身广九亩，长三丈。”又云：“姮室亩广六尺”，九亩乃
五丈四尺，如此，防风之身，乃一饼啖耳。此又误也。按
《禹戮防风氏赋》云：“可一亩广及长三丈。”盖古者亩广
六尺，长六百尺，防风氏身广九亩六尺，长三十尺，乃
为得理。乃云九亩，不知得之于何书？然当以赋为正，
而《存中》之说误也。

《侯鲭录》：东坡云：“‘久在江湖，不见伟人，在金川见滕元
发乘小舟破巨浪来相见，出船巍然使人神耸，好一
个没兴底张镐，滕公且为我致意。别后酒狂甚，长进
也’。杜甫诗云：‘张公一生江海客，身长九尺须眉苍’。正
谓张镐也。”

话腴。写照非写物比。盖写形不难，写心为难也。夫帝
尧秀眉，鲁僖公亦秀眉；舜目重瞳，项羽朱友敬亦重
瞳；沛公龙颜，嵇叔夜亦龙颜；世祖日角，唐高祖亦日
角；文皇凤姿，李相国亦凤姿；尼父如蒙魌，阳虎亦如
蒙魌；窦将军鸢肩，骆宾王亦鸢肩；扬食我熊虎之状，
班定远乃虎头；司马懿狼顾，周嵩乃狼肮。若此者写
之似足矣。故曰：“写形不难。”夫写屈原之形而肖矣，傥
笔无行吟泽畔，怀忠不平之意，亦非灵均写少陵之
貌而是矣，傥不能笔其风骚冲澹之趣，忠义杰特之
气，峻洁葆丽之姿，奇僻赡博之学，离寓放旷之怀，亦
非《浣花翁》。盖写其形，必传其神；传其神，必写其心。否
则君子小人，貌同心异，贵贱忠恶，奚自而别？形虽似
何益？故曰“写心为难。”

释，常谈身小，谓之幺么。《春秋后语》曰：齐相孟尝君入
秦，秦王留之，不放归本国，君乃逃去，至函谷关，关犹
未开。秦法，候鸡鸣，关方开。孟尝君有门客，诈作鸡鸣
乃开，遂得出关，径往赵。赵之人闻孟尝君至，观者如
堵，及见，乃曰：“向来闻孟尝君之名，将谓是魁梧之士，
此乃幺么丈夫耳。”
人有失意瘦恶，谓之憔悴。《春秋》云：“屈原事楚襄王为
三闾大夫。为佞臣靳尚所谗。王乃流放之。原遂游于
江潭。行吟泽畔。形容憔悴。”

《癸辛杂识》有传邓光荐赞文山像云：“目煌煌兮疏星
晓寒。气英英兮晴雷殷山。头碎柱而璧完，血化碧而
心丹。呜呼！谁为斯人，不在世间。”

《偃曝谈馀》历查古人异相见于书史者，如吕望芝眉，
唐叔生而有手文曰虞，遂以为名；吴夫差肉食而有
墨色；仲子鲁惠公夫人生，有手文曰“为鲁夫人”，干将
子，眉广三寸；公孙吕面长三尺，广三尺；张良手纹如
琴，陈平手纹有兵符；其妻萧氏手有帝金花印；诸葛
亮手长八尺，形细面麤，犹如松柏，皮肤枯槁，文理润
泽。石崇声似鼓，顾思远头有肉角，长寸许，寿一百三
十岁，七子迨死，少子六十矣。杜皇后长犹无齿，晋成
纳采之日，一夕尽生。刘曜须髯百根，长五尺，身长九
尺三寸。苻坚背有文隐起，曰“草付。”慕容皝版齿。吕光
左肘有肉印。刘渊须三尺，当心有赤毫三根，长三尺。
萧道成鳞文遍体；梁武舌文八字，两骻骈骨，项上隆
起，有文在右手曰武。梁简文眉翠色。梁武妃丁贵嫔
左臂有赤痣，上有五采，而体多疣，纳之，其疣并失。沈
约左目重瞳，腰有紫痣。王敬则两腋下生乳，各长数
寸。侯景左足上有赤瘤，状如龟，战应克捷瘤，则隐起
分明。如不胜，瘤低及王僧辨至石头，瘤隐陷肉中。又
左足偏短，不便弓马。章昭达少遇相者，曰：“卿貌甚善，
须小亏则贵。”后醉堕马，鬓角小伤。侯景之乱，中流矢，
眇一目。相者曰：“卿相善矣。”仕陈，位至司空。释昙如足
白于面，虽跣涉泥水，未尝污浊。陈武章皇后手爪长
五寸，面并红白，每遇期功之服，则先折一爪。张丽华
发长七尺，后魏拓跋濬立发委地，每卧则须垂至脐。
高澄、贾子儒相之曰：“人有七尺之躯，不如一尺之面；
一尺之面，不如一寸之目。”崔浩纤妍洁白，如美妇人。
杨大眼，眼如车轮。《芦曹》身长九尺，臂毛逆如猪鬣，力
能拔树。尝卧疾，犹伸足举二人黄巢，足有黄巢二字。
唐高祖体生三乳。马周妻，卖饼媪也。袁天纲见之，言
法当贵。周纳之，封夫人。高力士，胸有七黑子，安禄山
双足黑痣有毫，李光弼之母有须数十，长五寸，诰封
韩国夫人，杨都女生而连眉，果得仙。王钦若项有附
疣，朱仲晦面有七星，秦桧眼有夜光，吕文德足长尺
馀有咫，赵子昂尖头小书生。

《珍珠船》：《汉书》：张敞言：“昌邑王清狂不慧。”苏林注云：“凡
狂者，阴阳脉尽浊，不狂似狂，故云清狂。”或曰：“色理清
徐而心不慧曰清狂，犹云白痴也。”

刘尹道：“桓温鬓如灰猬反，眉如紫石棱”，自是孙仲谋、

路，则夫子所谓失之子羽者，谓其貌武行儒耳。又按
渡河投璧斩蛟，则勇又不下子路也。

《妮古录》：李伯时未识山谷画王右丞像正与山谷同，
但多髯耳。秦少游藏一右丞像，亦甚类之。晏公一日
见韩愈画像，语坐客曰：“此貌大类欧阳修。夫永叔为
退之后身，鲁直为摩诘后身。”二公根器清，故出世皆
自不俗。

《见闻录》：“詹东图云：‘相术言人发际，高者聪明，低者愚
钝。如汪司马伯玉、李督学于鳞，则低极去眉曾不二
寸馀，而发又重极，皆以大聪明闻天下。豫南习公论
及琅琊兄弟曰：‘大美，神仙相也；小美，王子相也’’。”余则
谓《相书》云：“形貌秀丽，举动严肃，性明心灵，能涉造化，
常有虹霓之志。”此自星辰中来，则极类元美先生，形
貌奇异，举动急速，性慧气刚，言涉威福，常有祭祀之
心。此自神祇中来，则极类敬美先生。

《群碎录》：“王蒙长三尺，张仲师长二尺二寸。”

孔子无须，《孔丛子》：子思告齐君：“先君生，无发眉，天下
王侯不以此损其敬。”今像多须，误。

《名公像记》：倪文僖公与子文毅公像，俱方面大耳，丰
颐颏，微髭须，文毅尤为肥硕。闻其曾孙翰儒言，腰带
围，可容中人四躯也。公无子，里中传文僖祷北岳，其
夫人姚梦岳神指捧香合童子曰：“以为尔子。”孕而生
公，故名岳。言公隐宫，公曾生子。《祝枝山野记》亦言文
毅颀躬广颐，美如冠玉，腹大十围，体有四乳云。而陈
中丞《人物志》言：文僖双目如电，体有四乳，祝或误也。
《阙里图像志》：按汉灵帝光和二年，始置鸿都门学，画
先圣及七十二弟子像。观此则知画像始于汉也。至
梁元帝初在荆州时，自画先圣像，为之赞而书之，时
人称为三绝，犹未闻设像也。至唐开元八年，司业李
元瓘上言：“孔宣父庙颜渊配，其像立”侍，准礼宜坐侍。
乃诏颜子十哲俱为坐像。观此，则知设像自唐已有
之，然不知起于何时也。及考魏兴和元年《兖州刺史
李仲挺修庙碑》云：“乃命工人修建容像，雕塑十子奉
进儒冠，于诸徒亦青衿青领，圣容肃穆，丹素陆离。”观
此则知设像始于魏也。宋建隆元年，诏修祠宇，塑绘
圣贤像。明天顺元年，置先圣像一龛于文渊阁，像乃
铜范饰金，自是阁臣每晨入必先行四拜礼云。
按四十七代孙孔传云：家庙所藏，衣燕居服，颜子从
行，谓之小影，于像最真。唐刘禹锡《新州庙碑》谓尧头
禹耳，华冠象佩，取之自邹鲁者，即小影也。四十六代
孙宗寿云，家藏唐吴道子画先君夫子，按几而坐，从
以十弟子者，亦谓之“小影”；其立而颜渊侍者，谓之“行
教。”《行教》已有石本小影，但摹传之，虑久而讹，今亦刻
之坚珉，庶愈久不失其真也。一广陵马大年为夏县
令，寄居司马朴家，见所藏先圣画像，乃唐王维笔，眼
中神采殊不类常像，上长下短，背微偻。〈以传考之当然庄子载老
莱子出薪遇先圣反以告曰有人于此修上而趋下末偻而后耳视若营四海一注长上而促下末偻微
曲也后耳耳近后也视若营四海则忧世之心可掬也〉抑形状末也。《论语》曰：“子
温而厉，威而不猛，恭而安。”则虽摩诘亦安能作也？一
元邹县尹司居敬曰：蜀有文翁石室，设孔子坐像，其
坐敛跖向后，屈膝当前，盖古人席地而坐，此像之最
古者。《阙里行教像》，颜子从后者，顾恺之笔；《杏坛小影
像》，吴道子笔。及近年司寇像，皆汉晋衣冠耳。若夫文
宣王像，自唐以来加冕服之制者。今并列《图》于前云。

《山海经》：“结胸国，其为人结胸。”按注臆前胅出，如人结
喉也。

《羽民》国，其为人长，头，身生羽。一曰在比翼鸟东南，其
为人长颊。

讙头国其为人人面有翼鸟喙。

《贯胸》国，其为人胸有窍。

交胫国，其为人交胫。按《注》言脚胫曲戾相交，所谓雕
题交趾者也。或作颈，其为人交颈而行也。

《不死民》，其为人黑色，寿不死。

《岐舌国》，其为人舌皆岐，或曰“支舌”也。

《昆仑墟》，羿与凿齿战于寿华之野，羿射杀之。在昆仑
墟东，羿持弓矢，凿齿持盾。按《注》，凿齿亦人也，齿如凿，
长五六尺，因以名云。

《三首》国，其为人，一身三首。

周饶国其为人短小冠带按注“其人长三尺穴居能
为机巧有五谷也。”

焦侥国在三首东。按注《外传》曰：“焦侥民长三尺。”短之至也。《诗含神雾》曰：“从中州以东四十万里，得焦侥国
人，长尺五寸也。”

长臂国，捕鱼水中，两手各操一鱼。按《注》旧说云，其人
手下垂至地。魏黄初中，元菟太守王颀讨高句丽王
宫，穷追之，过沃沮国。其东界临大海，近日之所出。问
其耆老：海东复有人否？云：“常在海中得一布褶，身如
中人衣，两袖长三尺。”即此长臂人衣也。

《三身》国，在夏后启北，其为人一首而三身。

一臂国，一臂一目、一鼻孔，有黄马虎文，一目而一手。
《按注》：“一臂一目而一鼻”，其数奇也。黄马虎文，一目一
手。是故人而匪人，兽而匪兽，气数错也。

《奇胘》之国，其人一臂三目，有阴有阳，乘文马。

轩辕之国，在北穷山之际，其不寿者八百岁，在女子
国北，人面蛇身，尾交首上。

白民之国在龙鱼北，白身被发。按《注》言其人体洞白。
长股之国在雄常北，被发。一曰长脚。按《注》：长臂人身
如中人，臂长二丈。以类推之，则此人脚过三丈矣。黄
帝时至。或曰长脚人常负长臂人入海中捕鱼也。或
曰有乔国，今伎家乔人，盖象此身。

一目国，一目中其面而居，一曰有手足。按：注：凡物之
反戾异常，乃其感于气而成，此所谓一目国是也。然
圣人知有中和而已，故中和致则位育，《易》所谓范围
而曲成也。

柔利国在一目东为人一手一足反膝曲足居上一
云“留利之国人足反折。”

《深目国》，为人举一手一目，无肠之国，在深目东。〈一作南〉
其人长而无肠，

聂耳之国，在无肠国东，使两文虎，为人两手聂其耳。
按《注》言“耳长行则以手摄持之”也。

《博父》国在聂耳东其为人大。

跂踵国，其为人大，两足亦大，一曰大踵。按注“人大则
其足有，不俟论矣。”

大人国，其为人大，坐而削船。按《注》“坐而削船，言其大
也。”

黑齿国，为人黑。按注《异物志》云：“西屠染齿，亦以放此
人。”

元股之国，其为人衣鱼。按《注》，髀以下尽黑，故云
毛民之国，其为人身生毛。按注，今去临海郡东南二
千里，有毛人，在大海洲岛上，为人短小，而体尽有毛
如猪，能穴居，无衣服。晋永嘉四年，吴郡司盐都尉戴
逢在海边得一船，上有男女四人，状皆如此，言语不
通，送诣丞相府，未至道死。唯有一人在。上赐之妇生
子，出入市井，渐晓人语，自说其所在，是毛民也。《大荒
经》云“毛民食黍者”是矣。

劳民国，其为人黑，或曰“教民”，一曰在《毛民》北，为人面
目手足尽黑。

离耳国、雕题国，皆在郁水南。按《注》，离耳，锼离，其耳分
令下垂以为饰，即儋耳也。雕题点涅其面，画体为鳞
采，即鲛人也。

《枭阳国》其为人“人面长唇黑身有毛，反踵见人笑亦
笑左手操管。”

《氐人国》，其为人人面而鱼身，无足。

《犬封国》曰犬。戎国，状如犬。

《大人之国》，有大人之市，名曰“大人之堂。”有一大人踆
其上，张其两耳。

有小人国，名靖人。按注《诗含神雾》曰：“东北极有人，长
九寸。”殆谓此小人也。

有黑齿之国，帝俊生黑齿。按《注》“齿如漆也。”圣人神化
无方，故其后世所降育，多有殊类异状之人。

大荒之中，有不庭之山，《荥水》穷焉。有人三身，帝俊妻
娥皇，生此三身之国。

西北海之外，赤水之东，有长胫之国。按注，脚长三丈，
有一臂民。按注北极下亦有一脚人。见《河图玉版》。
大荒之山，日月所入，有人焉，三面是颛顼之子，三面
一臂，三面之人不死。

有人方食鱼，名曰“深目民之国”，盼姓，食鱼。按《注》亦胡
类，但眼绝深，黄帝时姓也。

大幽之国，有赤胫之民。按《注》膝已下正赤色。

《钉灵之国》，从膝已下有毛，马蹄善走。

贾氏《说林》：汤既伐桀，让于务光。务光笑曰：“以九尺之
夫而让天下于我，是形吾短也。”羞而沉于水，有只尺
之鱼，负之而去。

《神异经》：“西海之外有鹄国焉，男女皆长七寸，为人自
然有礼，好经编跪拜。其人皆寿三百岁，行如飞，日行
千里，百物不敢犯之，唯畏海鹄。陈章与齐桓公言，鹄
过而吞之，亦寿三百岁。此人在鹄腹中不死，而鹄亦
一举千里。陈章与齐桓公言，小人也。”

西荒中有人焉，面目手足皆人形，而胁下有翼，不能
飞，名曰“苗民。”

西北荒中有小人，长一分，其君朱衣元冠，乘辂车马，
引为威仪。居人遇其乘车，抵而食之。其味辛，终年不为犬所咋。并识万物名字。又杀腹中三虫，三虫死，便
可食仙药也。按注“一分”字恐有误。

西南大荒中有人焉，长一丈，其腹围九尺，践龟蛇，戴
朱鸟，右手凭青龙，左手凭白虎，知河海斗斛，识山石
多少，知天下鸟兽言语，知百谷草木咸苦，名曰“圣”，一
名哲，一名先，一名无不达。凡人见拜者，令人神智。又
西北海外有人焉，长二千里，两脚中间相去千里，腹
围一千六百里，俱日饮天酒五斗。张华《注》曰：天酒，甘
露也，不食五谷鱼肉，唯饮酒好游山海间，不犯百姓，
不干万物，与天地同生，名无路之人，一名仁，一名信，
一名神。

《洞冥记》：“太初四年，东方朔从支提国来。国人长三丈
二尺，三手三足，各三指，多力善走，国内小山能移之，
有涧泉饮能尽。结海苔为衣，其戏笑，取犀象相投掷
为乐。”

《博物志》：“大人国，其人孕三十六年生白头。”

《厌光》国民，光出口中，形尽似猿猴，黑色。

《孟舒国民》，人首鸟身。

《河图玉版》云：“龙伯国人长三十丈，生万八千岁而死。
大秦国人长十丈，中秦国人长一丈，临洮人长二丈
五尺。”

东海之外，大荒之中，有大人国，僬侥氏，长三丈，时含
神雾。

“《日东》《北极人》”，长九丈。

东方有螗螂沃焦、防风氏，长三丈，短人处九寸。远夷
之民，雕题黑齿，穿胸儋耳，大足，岐首。

《蒙双民》，昔高阳氏有同产而为夫妇，帝放之北野，相
抱而死。神鸟以不死草覆之，七年男女皆活，同颈，二
头、四手，是为“《蒙双》民。”

“有一国亦在海中，海岸边有一人，项中复有面。”
《幽明录》：“河东贾弼为琅琊参军，夜梦一人㾴。”大鼻
瞷目，请曰：“爱君之貌，换君之头，可乎？”梦中不获已，遂
被换去。觉而人见者悉惊。走还家，家人悉藏。自此后，
能半面笑啼，两手足及口中各题一笔书之，词翰俱
美。

《记事珠》，李子昂长七寸。